1. **NA CAVA E VAKATARA KINA NA KALOU NA IVALAVALA CA KEI NA RARAWA? (Same 74 and 79)**
   * Me ra kaya vakacava na veimatanitu, Sa evei na nodra Kalou? Me kilai vei ira na veimatanitu e na mata i keimami. Ni sa cudruvaki na kedra dra na nomuni tamata sa vakadavei. (Same. 79:1-4; 74:3-8).
   * Era veilecayaki vakadua na tamata ni Kalou ena gauna e vakarusa kina na Tui o Nepukanesa na Valenisoro mai Jerusalemi. (Same. 79:5; 74:9-11).
   * Ke ra sa vakacacani na tamata ni Kalou, sa na vakaevei na lagilagi ni yacana? (Same. 79:6-7, 12; 74:13-19).
   * Ni vakila ni vuni nodra leqa na valavala ca, e kerea na Kalou me rogoci ira, nanuma na Nona yalayala, vosota na nodra caka cala, tarova na nodra leqa, ka yavala ena vukudra na Nona tamata. (Same 79:8-9, 11, 13; 74: 20-23).
2. **NA CAVA E VAKATARA KINA NA KALOU ME RA SOTAVA NA DREDRE NA YALO SAVASAVA? (Same 88)**
   * Na daunisame, tauvimate tu ka waraka tu na mate e sega ni kila se cava e sega ni yavala mai kina na Kalou (Same 88:3-4, 9-14) E beitaka sara mada ga na Kalou ni vuni nona tauvimate kei na mosi (Same 88:6-8, 16-18)
   * E sega ni cavuti ena Same 88 na ivalavala ca e rawa ni a vakavuna na nona tauvimate. Na dina ka dina oya ni dredre e sotava tiko (me vaka ga na kena eda dau sotava) e sega ni vu mai na nona ivalavala ca. Na dina oqo e vaka vuna me dua na ka dredre ni kilai se vakamacalataki na vei dredre eda dau sotava.
   * E dua ga na kena iwali: tagi yani vei Koya e lewa na ka kecega, ka waraki koya me yavala ena Nona gauna (Same 88:1-2)
3. **NA CAVA E SEGA NI TAROVA KINA NA NODA DREDRE NA KALOU? (Same 69)**
   * Na cava na yawa ni Kalou e vakila na daunisame?
     + Me vaka sa tagica na wai drodro na me kila (Same 42:1-3)
     + E sa rarawa, mosi ka oti na nona via bula tale (Same 102:2-4)
     + E vaka me bula tu ena vanua dravuisiga me vaka na ga, lulu se manumanu dau tu taudua (Same 102:6-7)
   * E sega vakadua ni galu, e tomana ga na masu (Same 69:13)
   * Na Same e vakaraitaka ni na veitaratara kei na Kalou e dodonu me tomani ga, veitalia na draki ni bula e sotavi tiko.
4. **E SA CALA BEKA NA NONA VOSANIYALAYALA ENA IVOLA TABU? (Same 77)**
   * Ko dau sotava beka na ka e sotava na daunisame (Same 77:1-6)? E kaciva na Kalou ka namaka na kena isau, ia e sega ni raica, e sega ni via vakalomavinakataki ena levu ni nona nuiqawaqawa, e vakananuma lesu na gauna eya sere kina vua na Kalou ka vakanananu Vua. Ka tukuna: “Ena biuti au laivi beka na Turaga ka sega ni mudu?
   * Sa takali laivi beka na nona loloma ka sega ni mudu?” (Same 77:7-9)
   * Sa yaco oti na isau ni taro (Same 77:10-12; Josua 21:45). Veivakurabuitaki na vei ka sa vakayacora oti na Kalou ena vuku ni vanua (Same 77:13-17).
   * E bulia na sala e lomani wasawasa ka liutaki ira na Nona tamata ena ligai Mosese kei Eroni. (Same 77:18-20)
5. **NA CAVA ERA VUTUNIYAU KINA NA VALAVALA CA? (Same 37 and 73)**
   * Ia e duidui na ka dina e yaco tiko. Era rawa ka na tamata cala ka sega ni ra sotava na dredre, dina ga ni sega na Kalou ena nodra bula (Same 73:3-9); ia o ira era digitaka mera qarava na Kalou era sotava e levu na dredre. (Same 73:13-14)
   * Me da raica na ka dina: Ena vuravura qo “O koya oqo sa malumalumu kina na vunau, ka sa sega sara ni vakayacori rawa na lewa dodonu: ia na tamata ca sa lawakicataki koya sa yalododonu; ka sa yaco kina na lewa vakatani. (Apakuki 1:4)
   * E voleka sara ni sisi na yavai Esafa (Same 73:2). Ia e saqai matata vua ni sa tuberi koya na Kalou kina Valetabu. (Same 73:17).
   * Meda raica na nodra vutuniyau na tamata cala ena kena iyaloyalo dina. Me da kakua ni raica ga ena rai ni kua, ia ena vakataotioti ni gauna. Ni ra na sotava na lewa vakalou na tamata cala, e sa na sega ni bula tale, era na calata na marau tawamudu e maroroi me nodra ga na yalo savasava.